CELEX: C2005/106/32
Language: lv
Date: 2005-04-30 00:00:00
Title: lieta C-89/05: Lūgums sniegt prejudiciālu nolēmumu — izteikts ar House of Lords2004. gada 3. novembra rīkojumu lietā United Utilities plc pret Commissioners of Customs and Excise

30.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 106/17
            
         Lūgums sniegt prejudiciālu nolēmumu — izteikts ar House of Lords2004. gada 3. novembra rīkojumu lietā United Utilities plc pret Commissioners of Customs and Excise
   
   (lieta C-89/05)
   (2005/C 106/32)
   tiesvedības valoda — angļu
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar 2004. gada 3. novembraHouse of Lords (Lordu palāta, Apvienotā Karaliste) rīkojumu lietā United Utilities plc pret Commissioners of Customs and Excise un ko Tiesas kanceleja saņēmusi 2005. gada 18. februārī.
   
      House of Lords lūdz Tiesu lemt par šādu jautājumu:
   
               1)
            
            
               vai derību atbrīvojums no nodokļa, kas noteikts Padomes 1977. gada 17. maija Sestās direktīvas (Direktīva 77/388EEK) (1) 13. panta B daļas f) apakšpunktā, ir piemērojams, ja persona (turpmāk tekstā — “komercaģents”) sniedz pakalpojumus citas personas vārdā (turpmāk tekstā — “principāls”), noslēdzot derības ar klientiem un paziņojot par to, ka principāls šīs derības ir pieņēmis, un ja: (a) komercaģenta darbības ir nepieciešamais solis derību juridisko attiecību izveidošanai starp principālu un tā klientu un tādējādi ar tām tiek noslēgts derību darījums; bet: (b) komercaģents nepieņem lēmumus par izredžu noteikšanu; šīs izredzes nosaka principāls vai dažos gadījumos trešās personas saskaņā ar attiecīgā sporta noteikumiem; un (c) komercaģents lemj, slēgt vai neslēgt derības principāla vārdā saskaņā ar principāla noteiktiem kritērijiem tādā veidā, ka komercaģentam nav rīcības brīvības šajā sakarā?
            
         
      (1)  Padomes 1977. gada 17. maija Sestā direktīva (77/388/EEK) par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze (OV L 145, 1.lpp.)